Diari Oficial de la Generalitat Valenciana


Sumari del DOGV 7754, del 06-04-2016 (2016/2190)

Convocatòria per a la provisió de diverses places de caràcter temporal adscrites a encomandes de gestió.
--------------------------------------------------------------------------------------------------------

### Dades del document

Número de DOGV
:   7754

Data del DOGV
:   06-04-2016

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2016/2190


Data del document
:   01-04-2016

Organisme emissor
:   Valenciana d'Estratègies i Recursos per a la Sostenibilidad Ambiental, SA

Tipus de document
:   Anunci

Descriptors 

:   * concurs administratiu

Convocatòria per a la provisió de diverses places de caràcter temporal adscrites a encomandes de gestió. [2016/2190]  
En la pàgina web de VAERSA, Valenciana d'Aprofitament Energètic de Residus, SA, www.vaersa.com, apareixen íntegrament publicades les bases de la convocatòria per a la provisió de dues places per a les brigades de biodiversitat de les províncies de València i Castelló, com a personal temporal adscrit a encomandes de gestió l'execució de la qual s'ha encarregat a la societat mercantil VAERSA, que té la consideració de mitjà propi instrumental i servei tècnic de la Generalitat, tal com a continuació es detalla:  
  
Categoria professional Punt d'eixida brigada (municipi) Província Nre. llocs  
Especialista microreserves Vistabella del Maestrat Castelló 1  
Especialista microreserves Quart de Poblet València 1  
 2  
  
  
La documentació acreditativa dels mèrits al·legats en el curriculum vitae per a optar a les places (experiència laboral, formació acadèmica, formació complementària i resta de requisits) haurà de realitzar-se durant el termini de presentació de candidatures, sense que es prenga en consideració la presentada amb posterioritat, i haurà de realitzar-se necessàriament a través de la plataforma informàtica destinada a això, www.vaersa.com, amb l'acceptació prèvia de la política de privadesa de dades de VAERSA, a fi de complir els requisits i exigències de la Llei orgànica de protecció de dades de caràcter personal.  
El termini de presentació de candidatures serà de set dies naturals. El dia d'inici del còmput d'aquest termini serà el mateix dia de la publicació d'aquest anunci en el Diari Oficial de la Comunitat Valenciana.  
  
  
El procés de selecció discorrerà a través de les fases següents:  
- Primera. Recepció de curriculum vitae i dels mèrits que acrediten el compliment dels requisits de l'oferta de treball a través de la pàgina web de VAERSA (www.vaersa.com). Autobaremació provisional de la candidatura.  
- Segona. Preselecció de candidatures: l'empresa procedirà a la comprovació del compliment de les bases d'aquelles candidatures l'autobaremació provisional de les quals siguen més altes entre totes les presentades, i podran ser aquestes revisades a la baixa en funció de la documentació acreditativa presentada pel candidat. Baremació definitiva i preselecció final de candidatures per a optar a les següents fases del procés.  
- Tercera. Prova tècnica de caràcter teoricopràctic relacionada amb les funcions a exercir en cadascuna de les categories professionals i que es detallen en les ofertes de treball, amb la finalitat de contrastar les aptituds de les candidatures preseleccionades i els coneixements de les matèries pròpies de les places oferides. Aquesta fase tindrà caràcter eliminatori.  
- Quarta. Entrevista personal d'aquelles candidatures preseleccionades que hagen superat la fase de prova tècnica amb l'objectiu de contrastar l'adequació del perfil professional i aptituds de les candidatures preseleccionades i les seues possibles iniciatives per al millor acompliment de les funcions dels llocs de treball oferits.  
  
El resultat final del procés de selecció estarà determinat per la suma de les puntuacions obtingudes en cadascuna de les fases del procés de selecció:  
1. Baremació de les candidatures en funció del perfil professional i barem de l'oferta de treball. Aquesta fase suposarà fins a un 40 % de la puntuació total del procés de selecció.  
2. Prova tècnica de caràcter teoricopràctic. Aquesta fase suposarà fins a un 40 % de la puntuació total del procés de selecció.  
3. Entrevista personal. Aquesta fase suposarà fins a un 20 % de la puntuació total del procés de selecció.  
  
Els successius anuncis que pertoquen relatius a aquesta convocatòria, es publicaran en la pàgina web de VAERSA.  
  
Observacions: la categoria professional requerida no està afectada pel procediment d'acomiadament col·lectiu de 2014.  
  
No obstant això, de conformitat amb el que s'ha acordat amb la taula negociadora, tindran preferència d'accés als llocs de treball oferits aquells candidats/es que, reunint els requisits expressats en les bases, hagen resultat afectats pel procediment d'acomiadament col·lectiu de VAERSA de 2014, els quals podran presentar voluntàriament la seua candidatura a través de la pàgina web de VAERSA (www.vaersa.com) durant el termini de recepció de currículum esmentat més amunt.  
  
  
València, 1 d'abril de 2016.- El director general de VAERSA: Vicent Garcia i Llorens.